L'arte romanico estió l'arte cristián, como agrupación de bells estilos diferents que heban estau emplegaus a l'alta edat meya (romans, prerromans, bizantins, chermanicos, arabes...), que plegó a unificar bellas trazas comuns a totas as suyas manifestacions. No estió pas producto d'una evolución local u vinclada clarament ta una nacionalidat concreta, si que se produció arredol de bells países, como Francia, Alemania, Italia u Espanya. En cadagún d'istos paises apareixió con matices propios, pero en totz ells se i manifestaban trazas comuns que fan d'o romanico o primer estilo artistico internacional d'ambito europeu.